ইবনে আবিল আওজা সুলামির অভিযান

ইবনে আবিল আওজা সুলামির অভিযান ৭ হিজরির শাওয়াল মাসে (জানুয়ারি, ৬২৯ খ্রি) সংঘটিত হয়। এতে বনু জুশাম গোত্রের প্রধান রিফায়া বিন কাইসকে সফলভাবে হত্যা করা হয়।

 রিফায়া বিন কাইসের গুপ্তহত্যা 
রিফায়া ইবনে কাইস ও বনু জুশাম ইবনে মুয়াবিয়া গোত্রের  কিছু লোক আল-গাববা এলাকায় এসে শিবির স্থাপন করে। ইবনে হিশামের বর্ণনা অনুযায়ী, রিফায়া গোত্রের লোকদের একত্র করে তাদের মুসলিমদের বিরুদ্ধে যুদ্ধের জন্য উসকে দিতে চেয়েছিল। তার এই খবর যখন নবি মুহাম্মাদের কাছে পৌঁছায়, তিনি ইবনে আবিল আওজাকে দুইজন সঙ্গীসহ সেখানে প্রেরণ করেন। তারা গোপনে যাত্রা করতে লাগল এবং অবশেষে রিফায়া ও তার সঙ্গীদের শিবিরের নিকটে পৌঁছাল। সেখানে তারা গোপনে অবস্থান নিয়ে শত্রুপক্ষের গতিবিধি সম্পর্কে তথ্য সংগ্রহ করল। রাতের অন্ধকারে ইবনে আবিল আওজা কৌশলে রিফায়াকে হত্যা করেন। এরপর তিনি তার দুই সঙ্গীকে নিয়ে নিরাপদে ফিরে এসে নবি মুহাম্মদের কাছে উপস্থিত হন।

আধুনিক মুসলিম ইতিহাসবিদ সফিউর রহমান মুবারকপুরি উল্লেখ করেছেন যে, ইবনে আবিল আওজা অত্যন্ত বিচক্ষণ ও সুচিন্তিত কৌশলের মাধ্যমে শত্রুদের ছত্রভঙ্গ করে দিতে সক্ষম হন এবং তাদের বহু গবাদিপশু গনিমত (যুদ্ধলব্ধ সম্পদ) হিসেবে অধিকার করেন। 

ইবনে হিশামের বর্ণনা অনুযায়ী, তিনি রিফায়ার বক্ষে একটি তীর নিক্ষেপ করে তাকে হত্যা করেন। এরপর তিনি তার মাথা কেটে ফেলেন এবং দ্রুত সেখান থেকে পালিয়ে যান। ইবনে হিশাম লিখেছেন:"সে [রিফায়া ইবনে কাইস] আমার পাশ দিয়ে অতিক্রম করে এগিয়ে যাচ্ছিল। সে যখন আমার তীরের নাগালের মধ্যে এল, তখন আমি তার বুক লক্ষ্য করে একটি তীর নিক্ষেপ করলাম। তীরটি তার হৃদয়ে বিদ্ধ হলো এবং সে কোনো শব্দ না করে সেখানেই মারা গেল। এরপর আমি দ্রুত তার ওপর ঝাঁপিয়ে পড়লাম; তার মাথা বিচ্ছিন্ন করলাম এবং শিবিরের দিকে দৌড়াতে দৌড়াতে উচ্চস্বরে বলতে লাগলাম, আল্লাহু আকবার।"এই অভিযানে কেবল ১ জনের শিরশ্ছেদ করা হয় এবং ৪ জন নারী মুসলমানদের হাতে বন্দী হয়।

 প্রাথমিক ইসলামি সূত্র 
এই অভিযানটি মুসলিম ইতিহাসবিদ ইবনে সা‘দ তাঁর গ্রন্থ আল-তাবাকাতে (ভলিউম ২) উল্লেখ করেছেন এবং ইবনে হিশাম তাঁর মুহাম্মদের জীবনীতে উল্লেখ করেছেন। ইবনে হিশাম এই ঘটনা এভাবে বর্ণনা করেছেন:

 আরো দেখুন 

 নবি মুহাম্মাদের সামরিক জীবন
 নবি মুহাম্মাদের নেতৃত্বে যুদ্ধের তালিকা
 নবি মুহাম্মদের নেতৃত্ব ও শাসনব্যবস্থা

 তথ্যসূত্র 
বিষয়শ্রেণী:মুহাম্মাদ কর্তৃক নির্দেশিত অভিযান
বিষয়শ্রেণী:ইসলামের ইতিহাস